PTT ตั้งบ.ย่อย “อัลฟ่า คอม” รองรับการลงทุนตามกลยุทธ์ New S-Curve
PTT ตั้งบ.ย่อย "อัลฟ่า คอม" รองรับการลงทุนตามกลยุทธ์ New S-Curve
PTT ตั้งบ.ย่อย "อัลฟ่า คอม" รองรับการลงทุนตามกลยุทธ์ New S-Curve
4 มี.ค. 2563

บริษัท ปตท. จำกัด (มหาชน) หรือ PTT ตามที่คณะกรรมการบริษัทประชุมครั้งที่11/2562 วันที่ 14 พ.ย.63 มติอนุมัติให้จัดตั้งบริษัท อัลฟ่า คอม จำกัด ด้วยทุนจดทะเบียนไม่เกิน 200 ล้านบาท ซึ่งเป็นบริษัทย่อยของบริษัท สยาม แมนเนจเม้นท์ โฮลดิ้ง จำกัด (SMH) และ SMH  เป็นบริษัทย่อยของบริษัท ปตท.โกลบอล แมนเนจเมน์ จำกัด (บริษัทย่อยของ ปตท.)
โดยบริษัท อัลฟ่า คอม จำกัด จัดตั้งขึ้นเพื่อรองรับการลงทุนต่างๆ ของ ปตท. และบริษัทในกลุ่ม ปตท. ในธุรกิจใหม่ตามกลยุทธ์ New S-Curve ทั้งนี้บริษัท อัลฟ่า คอม จำกัด ได้ดำเนินการจดทะเบียนจัดตั้งบริษัทด้วยทุนจดทะเบียนเริ่มแรก 3 ล้านบาท และจดทะเบียนแล้วเสร็จเมื่อวันที่ 3 มีนาคม 2563
ทั้งนี้รายการดังกล่าวไม่ใช่รายการที่เกี่ยวโยงกัน และขนาดของรายการไม่เข้าข่ายที่จะต้องรายงานสารสนเทศตามหลักเกณฑ์การได้มาและจำหน่ายไปซึ่งสินทรัพย์ของบริษัทจดทะเบียน แต่เป็นการได้มาหรือจำหน่ายไปซึ่งเงินลงทุนในบริษัทอื่นซึ่งเป็นผลให้บริษัทอื่นนั้นมีสภาพหรือสิ้นสภาพในการเป็นบริษัทย่อยหรือของบริษัทนั้น ซึ่งรายการดังกล่าวส่งผลให้บริษัทบริษัท อัลฟ่า คอม จำกัด เป็นบริษัทย่อยของ ปตท.